उस्सी चेता औंदा निक्के होंदे जंदू इत्थै खरा जाड़ हा, चीड़ा हियां, चरोटे हे बिच्च-बिच्च बंज हे ते टांमे टांमे चिऊ तां बी ए चिड़ी, भां एहदी अम्मां, दादी होग इस चीड़ा दी डाल्ली पर इआँ गै पीहंग पींहगदी लभदी ही ते अज्ज बी इसगी इस चीड़ा नैं उन्नी गै बनतर सेह्ई होंदी ऐ। स्कूला दा औंदे जंदे, इस चीड़ा कोल ओ जरूर बिंद बौंहदा-बसोंदा हा, कदैं कदैं भखी दी दपैंहरी ठमका बी फंडी लैंदा हा। ए लुतरी देहई चिड़ी टीड़ी-मीड़ी करिये बोलदी ही, इस लेई उसनै इसदा नां टीड़ी-मीड़ी पाई लेआ हा।